
Naslov: 160 let Pihalnega orkestra Kapele
Napoved za voditelja:

V Sloveniji imamo kar razvito godbeno dejavnost. Nekatere godbe so z leti sicer zamrle, druge so se razvijale in danes se lahko pohvalimo, da slovenski godbeniki sodijo v sam svetovni vrh. Med tiste, ki imajo za sabo častitljivo zgodovino, lahko uvrstimo tudi kapelsko godbo, oziroma Pihalni orkester Kapele, ki je letos obeležil že 160 let delovanja. 
T- Iz Kapel GORAN ROVAN /
X- Snemalec in montažer Tomi Naglič /
Ob jubileju je Pihalni orkester Kapele pripravil velik koncert in maraton godb, ki so se ga udeležili godbeniki iz širne Slovenije, Madžarske, Hrvaške, Italije in celo Kube. Pred tem pa so izdali obsežen zbornik.
T- ALENKA ČERNELIČ KROŠELJ /
X- urednica zbornika »Od vaške godbe do pihalnega orkestra« /
»Knjiga »Od vaške godbe do pihalnega orkestra« je pregled skozi 16 desetletij delovanja današnjega Pihalnega orkestra Kapele. Se pravi orkestra, ki je zrasel v nekako, v neki majhni vasici v občini Brežice in ves čas rasel, rasel, rasel.«
Seveda je v vsej zgodovini godbe najpomembnejše zadnje obdobje, ko je pred 24. leti dirigentsko palico prevzel Franci Arh.
T- IVAN UREK /
X- predsednik Pihalnega orkestra Kapele /
»Zamenjal celoten repertoar, začel je z orkestrom, takrat še godbo, z udeležbo na državnih tekmovanjih in po stopničkah od začetka, iz temelja je recimo dva leta, leta 2003 uspel pripeljat to godbo v prvo težavnostno skupino.«
Kapelski godbeniki so osvojili več nagrad, prepotovali veliko držav in nastopali vsepovsod. In kakšno glasbo igrajo danes?
T- FRANCI ARH /
X- dirigent Pihalnega orkestra Kapele /

»To so koncertne skladbe, ampak daleč od tega. Nismo pozabili na naše koračnice, na polke, na valčke, na Avsenike, na našo narodno glasbo. Igramo pač vse in se probamo prilagodit koncertom, al so to resni koncerti al so to priložnostna igranja, tako da igramo vse zvrsti.«
V orkestru je zdaj vse več glasbeno izobraženih godbenikov. Ker jih ne druži samo ljubezen do glasbe, ampak se znajo skupaj tudi poveseliti in zabavati, bodo zagotovo dočakali še kakšno okroglo obletnico delovanja. 
